Kyynärhermo

Kyynärhermo, (nervus ulnaris)Ihmisen fysiologia ja anatomia s. 523 on hermo, joka kulkee kyynärpään alueella ja joka hermottaa kämmenen lihaksia varsinkin pikkusormen ja nimettömän alueella. Se kulkee kyynärluussa olevassa uurteessa ja on altis iskuille ja puristuksille. Jos kyynärpää osuu johonkin, se saattaa osua kyynärhermoon, jolloin tuntuu voimakasta kipua pikkusormen ja nimettömän alueella. Tästä syystä sitä kutsutaan kansankielellä usein "kiukkuhermoksi." 

Jos iskut ovat toistuvia tai hermo on muuten puristuksissa, voi kädessä ilmaantua pitkäaikaisia oireita. Tyypillisiä oireita ovat pikkusormen ja nimettömän puutuminen.Terveyskirjasto

Valtaosa kämmenen pienistä lihaksista on kyynärhermon hermottamia.

Kyynärhermon pinne
Kyynärhermon pinteen oireita ovat muun muassa muuttunut tuntoaistimus pikkusormessa ja nimettömässä. Kyynärvarren ulnaaripuolen lihasheikkous, pikkusormen ja nimettömän lähennys ja loitonnus voivat hankaloitua. Kädessä voi esiintyä kömpelyyttä ja pistelyä. 

 Riskitekijät 
  päävammat joihin liittyy yläraajan fleksion jäykkyys
  yli 40 vuoden ikä 
  heittolajit  
  työ, jossa pitkiä pitoja kyynärvarren fleksiota ja paljon toistoja tai tärinää käsiin 
  pitkäaikainen kyynärpäihin nojautuminen kovaa alustaa vasten   
  ylipaino 
  merkittävä varus- tai valguskulma kyynärnivelessä

 Lähteet 

Luokka:Hermot